Tatarlirion

Tatarlirion (Ixiolirion tataricum) er en plante i familien Ixioliriaceae i ordenen Asparagales.

Den er en flerårig urt med knoll. Bladene er lange, grønne og smale og minner om gras. Blomsterstengelen er 10–40 cm lang. Tre–seks blomster sitter sammen i en skjerm. Det er seks blå blomsterdekkblader, som danner en traktformet blomst. De seks pollenbærerne sitter i to kranser og har ulik lengde. Frukten er en tredelt kapsel.

Tatarlirion vokser i tørre fjellstrøk fra Sinai og østlige Tyrkia til Pakistan og Xinjiang i Kina. Den brukes som hageplante og klarer seg i milde områder i Norge hvis den får en varm, tørr og solrik vokseplass.

Kilder

Eksterne lenker 
 

Asparagales